Dvergsaksedyr (familie)

Dvergsaksedyr (Spongiphoridae) er en familie  med insekter innen ordenen saksedyr.  Det finnes en art i Norge.  De lever vanligvis noe bortgjemt, i kompost, under stener og bark.
Navnet kommer av tangen eller saksen på bakkroppen.


== Utseende ==
Artene i familien dvergsaksedyr er små, under 15 millimeter. Antennene har mindre enn 12 ledd. Andre fotledd på framføttene er ikke utvidet og hjerteformet som hos artene i familien bredfotsaksedyr. Dvergsaksedyr har membrane, flygedyktige vinger under de små dekkvingene. Disse er på et meget sinnrikt vis foldet sammen for å få plass.Saksedyr kjennes lett på «tangen» på bakkroppen. Selv om denne tangen kan være skremmende, er saksedyr helt ufarlige for mennesker.  Noen ganger kan nymfer av andre arter saksedyr forveksles med dvergsaksedyr, men nymfer mangler vinger. De kan også forveksles med biller som enkelte arter kortvinger (Staphylinidae), men billene mangler tangen på bakkroppen.


== Levevis ==
Dvergsaksedyr er nattaktive og flyr på varme kvelder og netter, og tiltrekkes da gjerne til lys, som utelamper. Mange arter er gode flygerer og kan fly lange strekninger. Før det lysner om morgenen leter de opp et fint sted å oppholde seg.
Saksedyr har ufullstendig forvandling, nymfene vokser seg gradvis mer og mer lik de voksne dyrene. Eggleggingen og utvikling skjer på våren og forsommeren i kompost med forholdsvis høy temperatur og fuktighet, i de varmeste indre deler hvor det er mellom 18-25 °C. Eggene klekkes etter 7-12 dager. Yngelpleie er vanlig. Hunnen passer egg som og nymfer i to til tre uker. Tiden det tar fra eggleggning til fullt utviklet voksent insekt, varierer med temperaturen i komposten. I varm kompost er den er omtrent tre måneder og ved lavere temperatur lengre.


== Systematisk inndeling / europeiske arter ==
Systematikken følger Fauna Europaea.

Orden Saksedyr (Dermaptera)
Underorden Forficulina
Overfamilie Forficuloidea
Familien Dvergsaksedyr (Spongiphoridae) (= Labiidae)
underfamilie Isolaboidinae
Isolaboides kosswigi (Burr 1947)
underfamilie Labiinae
Isolabella graeca Verhoeff 1901
Dvergsaksedyr – Labia minor (Linnaeus, 1758)
Paralabella curvicauda (Motschulsky 1863)
underfamilie Spongiphorinae
Marava arachidis (Yersin 1860)


== Referanser ==


== Litteratur ==
Fjellberg, Arne. 1970. Contribution to the Knowledge of Norwegian Orthoptera. Norsk Entomologisk Tidsskrift 17, 107-108.
Hansen, Lars Ove. Naturhistorisk museum (UiO) og Museumsprosjektet.  Norges gresshopper (Orthoptera) og andre gresshoppe-lignende insekter.
Holst, K.T. 1970. Kakerlakker, Græshopper og Ørentviste. Danmarks Fauna 79, 1-221. G.E.C. Gads forlag, København.
Knaben, N. 1943. Oversikt over Norges Orthoptera. Bergens Museums Årbok 1943, Naturvitenskapelig rekke nr. 2, 1-43.
Lock, Koen. 2007. Distribution of the Belgian earwings (Dermaptera). Bulletin S.R.B.K./K.B.V.E., 143 (2007):25-29
Aagaard, K. 1972. Nye funn av saksedyr (Dermaptera) i Norge. Norsk Entomologisk Tidsskrift 19 (1), 110-111.


== Eksterne lenker ==
(en) Dvergsaksedyr i Encyclopedia of Life 
(en) Dvergsaksedyr i Global Biodiversity Information Facility 
(en) Dvergsaksedyr hos Fossilworks 
(en) Dvergsaksedyr hos ITIS 
Norske Rettvinger  Et norskspråklig nettsted om Gresshopper, Vandrende pinner, Kakerlakker og Saksedyr.
Fauna Europaea Web Service (2004) Fauna Europaea version 1.1, http://www.faunaeur.org
Bildegalleri over nordamerikanske arter
Norsk entomologisk forening – Norsk entomologisk forening, En forening for og om Insekter.